શ્રી હરિકૃષ્ણ મજમુદાર દાદાએ નિવૃત્તિની પ્રવૃત્તિ માર્ગદર્શિકામાં તેમના જીવનના અનુભવો, પ્રેરક પ્રસંગો અને ૧૦૦ વર્ષ સુધી જીંદગી જીવીને માણવા માટેના સોનેરી સૂચનો ત્રણેક ચેપ્ટરોમાં સચોટ રીતે વર્ણવ્યા છે. સિનિયર ભાઈઓ-બહેનોના દિનપ્રતિદિન અનુભવાતાં વિકટ, પેચીદા પ્રશ્નોનું વ્યવહારૃ માર્ગદર્શન આપી ઉકેલ લાવવાના તેમના પ્રયત્નોને સિનિયરોએ સદાય સ્વીકાર્યા છે અને આનંદથી વધાવ્યા છે. આ માર્ગદર્શિકામાં મેડિકલ કવરેજ લીધા વગર ઈન્ડિયાથી અમેરિકા આવનાર સિનિયર ભાઈઓ-બહેનોને મજમુદાર દાદાએ લાલ બત્તી ધરી છે ૫૦ વર્ષથી ઉંમર પછી જીવન જીવવાની કળા શીખી જીંદગી પ્રત્યે હકારાત્મક અભિગમ અપનાવી, આત્માની ઉન્નતિ માટે સદાય સક્રિય પ્રયત્નો કરી અને નવી પેઢી સાથે સમાધાનયુક્ત વલણ દાખવી જીવનફેરો સફળ બનાવવા આ માર્ગદર્શિકામાં ખૂબ સુંદર પ્રયત્નો કરાયા છે.